Lavrentiy Beria

**Lavrentiy Pavlovich Beria** ( – 23 Disember 1953) ialah seorang ahli politik Soviet dan salah seorang ketua polis rahsia Joseph Stalin yang paling lama berkhidmat dan paling berpengaruh, berkhidmat sebagai ketua NKVD dari 1938 hingga 1946, ketika negara itu terlibat dalam Perang Dunia Kedua.

Beria, seorang etnik Georgia, menyertai Cheka pada tahun 1920, dan dengan cepat naik pangkat. Beliau berpindah kepada kerja Parti Komunis di Kaukasus pada 1930-an, dan pada 1938 dilantik oleh Stalin sebagai ketua NKVD. Kenaikannya menandakan berakhirnya ''Great Purge'' era Stalin yang dijalankan oleh Nikolai Yezhov, yang kemudiannya dibunuh oleh Beria. Selepas Pencerobohan Soviet ke atas Poland pada 1939, Beria menganjurkan Pembunuhan beramai-ramai Katyn yang mengorbankan 22,000 pegawai dan golongan intelektual Poland, dan selepas pendudukan Soviet di Negara Baltik dan bahagian Romania pada 1940, beliau mengawasi pengusiran ratusan ribu orang Poland, Baltik, dan Romania ke kawasan terpencil atau kem-kem Gulag. Pada tahun 1940, Beria memulakan pembersihan baru dalam Tentera Merah. Selepas Operasi Barbarossa, iaitu pencerobohan Paksi ke atas Kesatuan Soviet pada Jun 1941, beliau dilantik ke Jawatankuasa Pertahanan Negara, mengawasi keselamatan.

Beria mengembangkan sistem buruh paksa, mengerahkan berjuta-juta tahanan Gulag ke dalam pengeluaran masa perang. Beliau juga bertanggungjawab ke atas unit-unit NKVD yang mengendalikan operasi risikan dan sabotaj pasukan penghalang dan partisan Soviet di Medan Timur. Pada tahun 1943–44, Beria mengawasi pengusiran besar-besaran berjuta-juta minoriti etnik dari Kaukasus, tindakan yang digambarkan oleh ramai sarjana sebagai pembersihan etnik atau pembunuhan beramai-ramai. Beria juga bertanggungjawab menyelia kem tahanan rahsia Gulag untuk saintis dan jurutera, dikenali sebagai . Mulai 1945, beliau mengetuai Projek bom atom Soviet, yang diberikan keutamaan oleh Stalin; peranti nuklear pertama projek itu disiapkan pada 1949. Selepas perang, Beria dilantik sebagai Marsyal Kesatuan Soviet pada 1945, dan dinaikkan sebagai ahli penuh Politburo pada 1946.

Selepas kematian Stalin pada Mac 1953, Beria menjadi ketua Kementerian Hal Ehwal Dalam Negeri dan Timbalan Pengerusi Pertama Majlis Menteri-menteri, serta membentuk troika bersama Georgy Malenkov dan Vyacheslav Molotov yang sebentar memimpin negara menggantikan Stalin. Pada Jun 1953, satu rampasan kuasa oleh Nikita Khrushchev, dengan sokongan pemimpin lain dan Marsyal Georgy Zhukov, menyingkirkan Beria daripada kuasa. Beliau ditangkap, dibicarakan atas tuduhan pengkhianatan dan kesalahan lain, lalu dihukum mati pada Disember.

## Tarikh kenaikkan pangkat
* *[[Komisar Keselamatan Negara Pangkat Pertama]]*—11 September 1938
* *[[Komisar Jeneral Keselamatan Negara]]*—30 Januari 1941
* ''Marshal sovetskogo soyuza'' (Marsyal Kesatuan Soviet)—9 Julai 1945

## Anugerah kebesaran

Beria telah dilucutkan semua gelaran dan anugerah pada 23 Disember 1953.

### Soviet Union
* Hero of Socialist Labour (1943)
* Order of Lenin (1935, 1943, 1945, 1949, 1949)
* Order of the Red Banner (1924, 1942, 1944)
* Order of Suvorov, 1st class (1944)
* Medal "For the Victory over Germany in the Great Patriotic War 1941–1945" (1945)
* Medal "For the Defence of Stalingrad" (1942)
* Medal "For the Defence of Moscow" (1944)
* Medal "For the Defence of the Caucasus" (1944)
* Jubilee Medal "30 Years of the Soviet Army and Navy" (1948)
* Medal "In Commemoration of the 800th Anniversary of Moscow" (1947)
* Honorary State Security Officer, twice
* Stalin Prize (1949, 1951)

#### Republik Soviet
* Order of the Red Banner of Labour (Armenian SSR)
* Order of the Red Banner of Labour (Azerbaijan SSR)
* Order of the Red Banner of Labour (Georgian SSR)
* Order of the Red Banner (Georgian SSR)
* Order of the Republic (Tuva)

### Mongolia
* Order of Sukhbaatar (Mongolia)
* Order of the Red Banner (Mongolia)
* Medal "25 Years of the Mongolian People's Revolution" (Mongolia)

## Nota

## Rujukan

{{reflist|1=30em|refs=

## Bacaan lanjut

* 
* 
* 
* 
* 
* 
* .
* 
* 
* 
* 
* 

## Pautan luar

* .
* .
* Annotated bibliography for Lavrentiy Beria from the Alsos Digital Library for Nuclear Issues
* Central Intelligence Agency, Office of Current Intelligence. ''The Reversal of the Doctors' Plot and Its Immediate Aftermath'', 17&nbsp;July 1953.
* Central Intelligence Agency, Office of Current Intelligence. ''Purge of L.P.&nbsp;Beria'', 17&nbsp;April 1954.
* Central Intelligence Agency, Office of Current Intelligence. ''Summarization of Reports Preceding Beria Purge'', 17&nbsp;August 1954.
*